**Οδηγίες για τις Εργασίες Προόδου στο μάθημα Δογματική Β**

Αγαπητοί φοιτητές και φοιτήτριες,

Στο τέλος του εγγράφου αυτού παραθέτω έναν συνοπτικό κατάλογο Θεμάτων, από τον οποίο μπορείτε να επιλέξετε σε συνεννόηση μαζί μου ένα θέμα, προκειμένου να ετοιμάσετε την Γραπτή Εργασία - Πρόοδο του μαθήματος Δογματική Β΄.

Ακολουθούν οι εξής σχετικές οδηγίες:

1. Η Εργασία ανάλογα με την αξιολόγησή της από τον διδάσκοντα καθηγητή μπορεί να αφορά τη διαμόρφωση μέχρι και του 40% της τελικής βαθμολογίας του μαθήματος, ενώ το άλλο 60% αφορά το άριστα στις Γραπτές ή προφορικές Εξετάσεις.

2. Η επιλογή του θέματος της Εργασίας χρειάζεται να γίνει σε συνεννόηση μαζί μου, μέσω ηλεκτρονικού μηνύματος ([syang@theol.uoa.gr](mailto:syang@theol.uoa.gr)) ή και απευθείας μαζί μου ύστερα από σύντομη συζήτηση και δήλωση του θέματος στο γραφείο μου. Μπορείτε να με βρείτε την Τρίτη από τις 12.00 έως τις 13.45 και την Πέμπτη από τις 13.00 έως τις 14.15. Το γραφείο μου είναι το 140 και βρίσκεται στον 1ο όροφο της σχολής προς δυσμάς.

3. Η έκταση της Εργασίας χρειάζεται να είναι μεταξύ 10-12 σελίδες το πολύ. Να έχει Κύριο Τίτλο με τα στοιχεία σας (το όνομα και τον τίτλο του μαθήματος), ένα εικαστικό θέμα είτε στο εξώφυλλο ως βινιέτα είτε στην αρχή της Εργασίας, μια σύντομη Εισαγωγή, το Κυρίως Θέμα αναπτυγμένο σε επιμέρους ενότητες με ιδιαίτερο τίτλο η κάθε μία (1,2,3 κ.λπ.) και να καταλήγει σε σύντομο Συμπέρασμα ή Επίλογο. Θα ακολουθεί στο τέλος η επιστημονική Βιβλιογραφία την οποία χρησιμοποιήσατε και η οποία δεν θα πρέπει να είναι διάφορες ανώνυμες αναρτήσεις από το διαδίκτυο, αλλά συγκεκριμένα επιστημονικά άρθρα ή μονογραφίες (βιβλία με ένα ενιαίο επιστημονικό θέμα). Στην Εργασία αυτή καλείστε να αξιοποιήσετε όσα μάθατε στο μάθημα για τη σύνταξη επιστημονικής εργασίας και μεθοδολογίας.

4. Κατά την εκπόνησή της απαιτείται η χρήση επιστημονικής θεολογικής βιβλιογραφίας, την οποία οφείλεται να αναζητήσετε μόνοι σας. Κάθε Εργασία χρειάζεται να λάβει υπόψη της και να χρησιμοποιήσει τουλάχιστον 3-4 μελέτες από τη συναφή επιστημονική θεολογική βιβλιογραφία. Σχετικά αρχεία για την αναζήτηση και εύρεση επιστημονικής βιβλιογραφίας και όχι τυχαία και ανώνυμα κείμενα από το διαδίκτυο θα υπάρχουν αναρτημένα στο e-class του μαθήματος.

5. Η ηλεκτρονική αποστολή της Εργασίας σας πρέπει να γίνει απευθείας στον διδάσκοντα μία εβδομάδα πριν την ημερομηνία των Εξετάσεων του Ιουνίου.

6. Οι Εργασίες είναι ατομικές και όχι ομαδικές.

7. Οι Εργασίες - Πρόοδοι δεν είναι υποχρεωτικές, αλλά γίνονται για τη δική σας διευκόλυνση για την ουσιαστικότερη μελέτη, έρευνα και σπουδή, καθώς και για την σφαιρικότερη αξιολόγησή σας στις εξετάσεις του μαθήματος.

Ακολουθεί κατάλογος με Θέματα Εργασιών από τον οποίο μπορείτε να επιλέξετε εξειδικευμένα επιμέρους θέματα και όχι μεγάλα κεφάλαια:

**Θέματα Εργασιών – Προόδου στο μάθημα Δογματική Β, Κατά το Εαρινό Εξάμηνο 2021**

**Μάθημα 1ο Ο Χριστός της Εκκλησίας, ο μονογενής Υιός και προαιώνιος Λόγος του Θεού**

1. **Οι ρίζες της Χριστολογίας στην Π.Δ. και στην Κ.Δ.** 
   1. Χριστολογικές μαρτυρίες στην Π.Δ. και στην Κ.Δ.
   2. Ο Χριστός φανερώνει την Αγία Τριάδα
   3. Οι αξιώσεις του Χριστού
2. **Η διδασκαλία της Εκκλησίας για τον Υιό και Λόγο του Θεού** 
   1. Προκλήσεις από τον χώρο της φιλοσοφίας
   2. Η Α΄ Οικουμενική Σύνοδος: «Ὁμοούσιον τῷ Πατρί, δι' οὗ τὰ πάντα ἐγένετο»
   3. Η συμβολή των Καππαδοκών Πατέρων: «Μία ουσία, τρεις υποστάσεις»

**Μάθημα 2ο Ο Υιός του Θεού γίνεται Υιός του Ανθρώπου**

1. **Η ενανθρώπηση του Θεού και η σωτηρία του κόσμου** 
   1. Η έλευση του Θεού στον κόσμο: «Τὸν δι' ἡμᾶς τοὺς ἀνθρώπους καὶ διὰ τὴν ἡμετέραν σωτηρίαν»
   2. Η σάρκωση του Υιού και Λόγου «ἐκ Πνεύματος Ἁγίου καὶ Μαρίας τῆς Παρθένου»
   3. Ενανθρώπηση και θέωση
2. **Η διδασκαλία της Εκκλησίας για τον Ιησού Χριστό** 
   1. Το δόγμα της Χαλκηδόνας: Τέλειος Θεός και τέλειος άνθρωπος
   2. Η συμβολή της Θεοτόκου στο μυστήριο της ενανθρώπησης και η τιμή της Εκκλησίας προς το πρόσωπό της
   3. Το χριστολογικό δόγμα στη λειτουργική ζωή της Εκκλησίας

**Μάθημα 3ο Η Σταύρωση, η Ανάσταση και η Ανάληψη του Χριστού**

1. **Η κάθοδος στην Άδη** 
   1. Η Σταύρωση: «Σταυρωθέντα τε ὑπέρ ἡμῶν»
   2. Η κορύφωση της κένωσης: «Καὶ παθόντα καὶ ταφέντα»
2. **Η έγερση εκ νεκρών**
   1. Η Ανάσταση: «Καὶ ἀναστάντα τῇ τρίτῃ ἡμέρα»
   2. Η Ανάσταση του Χριστού στο κέντρο της λειτουργικής ζωής της Εκκλησίας
3. **Η πλήρωση της Θείας Οικονομίας**
   1. Η Ανάληψη: «Καὶ ἀνελθόντα εἰς τοὺς οὐρανοὺς»
   2. Η προσμονή του Παρακλήτου και η πρόσκληση ελεύθερης μετοχής στο Σώμα του Χριστού

**Μάθημα 4ο Χριστολογικές έριδες και πατερική παράδοση**

1. **Αιρετικές μονομέρειες και αποκλίσεις από τη χριστολογική διδασκαλία της Εκκλησίας**
   1. Ο Χριστός ως άνθρωπος: Οι θέσεις του Νεστορίου
   2. Ο Χριστός ως Θεός: Ο μονοφυσιτισμός του Ευτυχή
   3. Από τον μονοφυσιτισμό στον μονοθελητισμό
   4. Η χριστολογική πρόκληση της εικονομαχίας
2. **Η συμβολή των Πατέρων της Εκκλησίας** 
   1. Κύριλλος Αλεξανδρείας
   2. Δ΄ Οικουμενική Σύνοδος
   3. Μάξιμος Ομολογητής
   4. Ιωάννης Δαμασκηνός

**Μάθημα 5ο Η εσχατολογική προσδοκία της Βασιλείας του Θεού**

1. **Η εσχατολογική προσμονή και η μέλλουσα κρίση**
   1. Η μέλλουσα επάνοδος του Χριστού: «Καὶ πάλιν ἐρχόμενον»
   2. Η κρίση και η Βασιλεία: «Κρῖναι ζῶντας καὶ νεκρούς»
   3. Η εγκαινιασμένη εσχατολογία στη ζωή της Εκκλησίας
2. **Η έλευση της Βασιλείας**
   1. Βιβλικές και πατερικές μαρτυρίες για τον παράδεισο και την κόλαση
   2. Χιλιαστικές και άλλες αιρετικές προσεγγίσεις
   3. Η Βασιλεία του Θεού: «Τὰ πάντα καὶ ἐν πᾶσι Χριστός» (Κολ 3, 11)

**Μάθημα 6ο Η πίστη της Εκκλησίας για το Άγιο Πνεύμα**

1. **Το Άγιο Πνεύμα ως πρόσωπο της Αγίας Τριάδος: «Το σὺν Πατρὶ καὶ Υἱῷ συμπροσκυνούμενον»**
   1. Η μαρτυρία της Αγίας Γραφής για το Άγιο Πνεύμα
   2. Η πρόκληση των πνευματολογικών αιρέσεων
   3. Η διδασκαλία της Β΄ Οικουμενικής Συνόδου
2. **Άγιο Πνεύμα και ιστορία** 
   1. Το Άγιο Πνεύμα χορηγός της ζωής: «Το άγιον, τὸ κύριον, τὸ ζωοποιόν»
   2. Η συνέργεια του Αγίου Πνεύματος στη Θεία Οικονομία: Το Άγιο Πνεύμα συμπαρίσταται και μαρτυρεί τον Ιησού Χριστό
   3. Το καθοριστικό έργο του Αγίου Πνεύματος στη ζωή της Εκκλησίας: Ο Χριστός δια του Αγίου Πνεύματος «Ἐκκλησίας σάρκα ἀνέλαβεν» (Ιωάννης Χρυσόστομος)

**Μάθημα 7ο Το Άγιο Πνεύμα στη ζωή της Εκκλησίας**

1. **Άγιο Πνεύμα και Εκκλησία**
   1. Η εν Αγίω Πνεύματι ίδρυση και φανέρωση της Εκκλησίας ως Σώματος του Χριστού
   2. Το Άγιο Πνεύμα στη λειτουργική και μυστηριακή ζωή της Εκκλησίας: «Ὅλον συγκροτεῖ *τὸν* θεσμὸν *τῆς* Ἐκκλησίας» (Εσπερινός της Πεντηκοστής)
   3. Η πρόγευση της Βασιλείας ως έργο του Αγίου Πνεύματος
2. **Το Άγιο Πνεύμα στη ζωή των πιστών**
   1. Το Άγιο Πνεύμα στην εν Χριστώ ζωή των πιστών
   2. Τα χαρίσματα του Αγίου Πνεύματος: Ενότητα και ποικιλία

**Μάθημα 8ο Η θεανθρώπινη συγκρότηση της Εκκλησίας**

1. **Η συγκρότηση της Εκκλησίας**
   1. Κλήση και σύναξη των πιστών εν Χριστώ
   2. Πασχάλιο Δείπνο και Πεντηκοστή
   3. Εκκλησία και ιεραποστολή
   4. Ευχαριστία και έσχατα
2. **Τα γνωρίσματα της Εκκλησίας**
   1. Η ενότητα
   2. Η αγιότητα
   3. Η καθολικότητα

Η αποστολικότητα

**Μάθημα 9ο Η Θεία Ευχαριστία ως το καθολικό μυστήριο της Εκκλησίας**

1. **Η μυστηριακή υπόσταση της Εκκλησίας**
   1. Η Εκκλησία ως Σώμα Χριστού «σημαίνεται ἐν τοῖς μυστηρίοις» (Νικόλαος Καβάσιλας)
   2. Ενότητα και κοινωνία
   3. Εκκλησία, Ευχαριστία και Βασιλεία
2. **Η μυστηριακή ζωή της Εκκλησίας**
   1. Βάπτισμα, Χρίσμα και Θεία Ευχαριστία
   2. Η μυστηριακή και ασκητική ζωή των πιστών
   3. «Ὑπέρ τῆς τοῦ κόσμου ζωῆς» (Ιω 6, 51): Πρόσληψη και μεταμόρφωση του κόσμου και της ζωής

**Μάθημα 10ο Το πολίτευμα της Εκκλησίας**

1. **Η ιστορική και η εσχατολογική διάσταση στο πολίτευμα της Εκκλησίας**
   1. Η Εκκλησία ως σύναξη του λαού του Θεού
   2. Ο επίσκοπος ως προεστώς της Θείας Ευχαριστίας
   3. Το πολίτευμα των εσχάτων
2. **Δομή και οργάνωση της Εκκλησίας**
   1. Η συνύφανση θεσμού και χαρίσματος
   2. Τα λειτουργήματα της Εκκλησίας: Κλήρος και λαός

Η συνοδική λειτουργία της Εκκλησίας

**Μάθημα 11ο Εκκλησιολογικές προσεγγίσεις του Χριστιανισμού στη Δύση**

1. **Ο επίσκοπος Ρώμης και η Εκκλησία της Δύσης**
   1. Η θέση του επισκόπου Ρώμης στην αρχαία Εκκλησία
   2. Το πρωτείο του Πάπα Ρώμης
   3. Νεότερες εκκλησιολογικές θεωρήσεις μετά τη Β΄ Βατικανή Σύνοδο
2. **Ο Προτεσταντισμός** 
   1. Από τη Διαμαρτύρηση στον εκκλησιολογικό κατακερματισμό
   2. Εκκλησιολογικές προσεγγίσεις του σύγχρονου Προτεσταντισμού

**Μάθημα 12ο Ενότητα και καθολικότητα της Εκκλησίας**

1. **Τοπική και οικουμενική Εκκλησία**
   1. Η διελκυστίνδα μεταξύ τοπικής και οικουμενικής Εκκλησίας
   2. Ενότητα και καθολικότητα της Εκκλησίας
2. **Τα όρια της Εκκλησίας**
   1. Το κριτήριο της ορθοδοξίας στην πίστη της Εκκλησίας
   2. Η έκφραση της ενότητας της Εκκλησίας δια του επισκόπου στη Θεία Ευχαριστία
   3. Η αίρεση ως έκπτωση από την ενότητα και την καθολικότητα της Εκκλησίας

**Μάθημα 13ο Η προσδοκία της Βασιλείας του Θεού**

1. **Η προσμονή των εσχάτων**
   1. Η εσχατολογική προσδοκία
   2. Η πρόγευση της Βασιλείας
2. **Η λειτουργική ζωή της Εκκλησίας ως εικόνα της Βασιλείας** 
   1. Εσχατολογικές διαστάσεις στη Θεία Ευχαριστία και στη μυστηριακή ζωή της Εκκλησίας
   2. Η εσχατολογική προσμονή στη λειτουργική τέχνη της Εκκλησίας

**Η «όγδοη ημέρα»**

1. **Η ανάσταση του γένους των ανθρώπων**
   1. Η ανάσταση ως προέκταση της νίκης του Χριστού επί του θανάτου
   2. Ανάσταση ψυχών και σωμάτων
2. **Η ζωή του «μέλλοντος αἰῶνος»** 
   1. Η προσωπική ελευθερία ως προϋπόθεση της θέωσης
   2. Η ανακαίνιση της Δημιουργίας: Πρωτολογία και εσχατολογία

«Ἰδοὺ καινὰ ποιῶ πάντα» (Αποκ 21, 5): Η ζωή του μέλλοντος αιώνος

Σταύρος Γιαγκάζογλου